Source: http://lilu.fcim.utm.md/QASystem_legi/legi/LEGE_acte_de_identitate.html
Timestamp: 2017-10-21 23:13:12+00:00

Document:
﻿ Lege acte de identitate.
LEGE Nr. 273
din 09.11.1994
privind actele de identitate din sistemul naţional de paşapoarte
Publicat : 09.02.1995 în Monitorul Oficial Nr. 9
art Nr : 89
Data intrarii in vigoare : 09.02.1995
LP65-XVI din 27.03.08, MO86-87/16.05.08 art.302
LP266 -XVI din 07.12.07, MO203-206/28.12.07 art.790
LP335-XVI din 16.12.05, MO1-4/06.01.06 art.22
LP309-XVI din 01.12.05, MO176-181/30.12.05 art.871
LP195-XVI din 28.07.05, MO123-125/16.09.05 art.608
LP69-XVI din 05.05.05, MO74-76/27.05.05 art.317
L252-XV din 09.07.04, MO131/31.07.04 art.692, în vigoare de la 01.09.04
L43/26.02.04, MO46-49/19.03.04 art.272
L447/13.11.03, MO244-247/12.12.03 art.974, în vigoare de la 13.02.2004
L342/24.07.03, MO170/08.08.03 art. 717
L191/08.05.03, MO97/31.05.03 art.432
L1452/08.11.02, MO169/12.12.02 art.1284
L564/19.10.2001, MO141/22.11.2001 art. 1097
L565/19.10.2001, MO133/08.11.2001 art. 1016
Legea nr.1568-XIII din 26.02.98
Legea nr.960-XIII din 24.07.96
Articolul 1.Actele de identitate
(1) Actele de identitate din sistemul naţional de paşapoarte sînt: toate tipurile de paşapoarte, de buletine de identitate, permisele de şedere, documentele de călătorie ale refugiaţilor (Convenţia cu privire la statutul refugiaţilor din 28 iulie 1951) şi ale beneficiarilor de protecţie umanitară.
[Art.1 al.(1) modificat prin LP266 -XVI din 07.12.07, MO203-206/28.12.07 art.790]
(2) Paşapoartele, buletinele de identitate, permisele de şedere şi documentele de călătorie se consideră proprietate de stat.
(3) Paşapoartele, buletinele de identitate, permisele de şedere şi documentele de călătorie se întrebuinţează în calitate de acte de identitate în condiţiile prezentei legi şi ale altor acte normative ce reglementează întrebuinţarea lor.
[Art.1 modificat prin LP447 din 13.11.03, MO244-247/12.12.03 art.974 de la 13.02.04]
TIPURILE ACTELOR DE IDENTITATE, ÎNTREBUINŢAREA,
DESCRIEREA LOR ŞI TERMENELE DE VALABILITATE
Articolul 2.Paşapoartele
(1) Paşaportul cetăţeanului Republicii Moldova şi paşaportul pentru apatrizi se eliberează cetăţenilor şi apatrizilor pentru ieşire şi intrare în Republica Moldova. Paşaportul poate fi eliberat de la naştere.
[Art.2 al.(1) modificat prin LP252-XV din 09.07.04, MO131/31.07.04 art.692, învigoare de la 01.09.04]
(2) Paşaportul diplomatic se eliberează cetăţenilor Republicii Moldova pentru ieşire şi intrare în Republica Moldova în vederea îndeplinirii unor misiuni diplomatice şi consulare sau altor funcţii oficiale peste hotare.
(3) Paşapoarte diplomatice se eliberează următoarelor categorii de persoane: a) Preşedintelui Republicii Moldova;
b) Preşedintelui Parlamentului;
c) deputaţilor în Parlament;
d) Primului-ministru şi membrilor Guvernului;
e) soţiilor (soţilor) Preşedintelui Republicii Moldova, Preşedintelui Parlamentului, Primului-ministru şi ministrului afacerilor externe;
f) consilierilor Preşedintelui Republicii Moldova în probleme de politică externă şi activitate economică externă;
g) Preşedintelui şi judecătorilor Curţii Constituţionale, Preşedintelui Consiliului Superior al Magistraturii, Preşedintelui şi vicepreşedinţilor Curţii Supreme de Justiţie, Procurorului General, Preşedintelui Curţii de Conturi, Mitropolitului Chişinăului şi al întregii Moldove;
[Art.2 al.(3), lit.g) modificată prin LP65-XVI din 27.03.08, MO86-87/16.05.08 art.302]
[Art.2 al.(3), lit.g) modificat prin LP191 din 08.05.03, MO97/31.05.03 art.432]
h) preşedintelui Academiei de Ştiinţe a Moldovei, Guvernatorului Băncii Naţionale a Moldovei, preşedintelui Adunării Populare a Găgăuziei, preşedintelui Comisiei Electorale Centrale, preşedintelui Camerei de Comerţ şi Industrie;
[Art.2 al.(3), lit.h) completat prin LP43 din 26.02.04, MO46-49/19.03.04 art.272]
i) personalului diplomatic al aparatului central al Ministerului Afacerilor Externe;
j) personalului diplomatic şi consular al misiunilor diplomatice ale Republicii Moldova peste hotare;
k) personalului diplomatic al misiunilor Republicii Moldova pe lîngă organismele internaţionale;
l) curierilor diplomatici;
m) membrilor familiilor persoanelor menţionate la literele j) şi k), care domiciliază împreună cu ele în perioada aflării lor în serviciu diplomatic;
n) cetăţenilor Republicii Moldova care au ocupat funcţia de Preşedinte al Republicii Moldova, Preşedinte al Parlamentului, Prim-ministru;
o) cetăţenilor Republicii Moldova care au rangul diplomatic de ambasador extraordinar şi plenipotenţiar al Republicii Moldova. [Alin.3 art.2 introdus prin Legea nr.1568-XIII din 26.02.98]
p) cetăţenilor Republicii Moldova care deţin funcţia de judecător la Curtea Europeană a Drepturilor Omului din partea Republicii Moldova, precum şi soţilor şi copiilor lor minori care domiciliază împreună cu ei în perioada executării acestei funcţii;
r) reprezentantului permanent al Guvernului Republicii Moldova (agentului guvernamental) la Curtea Europeană a Drepturilor Omului.[Art.2 al.(3) lit. p) şi r) introduse prin LP565 din 19.10.01, MO133/08.11.01 art.1016]
(4) Paşaportul de serviciu se eliberează cetăţenilor Republicii Moldova pentru ieşire şi intrare în Republica Moldova în vederea îndeplinirii unor funcţii de serviciu peste hotare.
(5) Paşapoarte de serviciu se eliberează următoarelor categorii de persoane:
a) persoanelor cu funcţii de răspundere ale aparatului Parlamentului, aparatului Preşedintelui Republicii Moldova, aparatului Guvernului;[Art.2 al.(5) lit.A) modificată prin LP195 din 28.07.05, MO123/16.09.05 art.608]
b) miniştrilor adjuncţi, directorilor generali ai departamentelor republicane şi locţiitorilor lor, directorului Centrului pentru Combaterea Crimelor Economice şi Corupţiei şi vicedirectorului acestuia, membrilor Consiliului Superior al Magistraturii, judecătorilor Curţii Supreme de Justiţie, adjuncţilor Procurorului General, preşedinţilor şi vicepreşedinţilor curţilor de apel, viceguvernatorilor Băncii Naţionale a Moldovei, membrilor Curţii de Conturi, avocaţilor parlamentari, Preşedintelui şi vicepreşedinţilor Comitetului Naţional Olimpic, vicepreşedinţilor Camerei de Comerţ şi Industrie;
[Art.2 al.(5), lit.b) modificată prin LP65-XVI din 27.03.08, MO86-87/16.05.08 art.302]
[Art.2 al.(5), lit.b) modificată prin LP69-XVI din 05.05.05, MO74-76/27.05.05 rt.317]
[Art.2 al.(5), lit.b) modificat prin LP43 din 26.02.04, MO46-49/19.03.04 art.272]
[Art.2 al.5, lit.b) modificat prin LP342 din 24.07.03, MO170/08.08.03 art. 717]
[Art.2 al.(5), lit.b) modificat prin LP191 din 08.05.03, MO97/31.05.03 art.432]
c) vicepreşedinţilor Academiei de Ştiinţe a Moldovei, rectorilor de universităţi, directorilor institutelor ştiinţifice ale Academiei de Ştiinţe a Moldovei, academicienilor, membrilor-corespondenţi ai Academiei de Ştiinţe a Moldovei;
d) primarilor şi viceprimarilor municipiilor, preşedinţilor raioanelor;
[Art.2 al.(5) lit.d) modificat prin LP43 din 26.02.04, MO46-49/19.03.04 art.272]
e) vicepreşedinţilor Adunării Populare a Găgăuziei şi vicepreşedinţilor Comitetului Executiv al Găgăuziei;
f) persoanelor cu funcţii de răspundere ale aparatului central al Ministerului Afacerilor Externe care nu au ranguri diplomatice;
g) personalului administrativ-tehnic şi de serviciu al misiunilor diplomatice ale Republicii Moldova peste hotare şi al misiunilor Republicii Moldova pe lîngă organismele internaţionale, precum şi membrilor familiilor acestora;
h) persoanelor care pleacă peste hotarele republicii în componenţa delegaţiilor oficiale prezidenţiale, parlamentare sau guvernamentale, pentru perioada deplasării;
i) conducătorilor uniunilor republicane de creaţie, organizaţiilor şi asociaţiilor republicane de stat;
j) conducătorilor întreprinderilor Aviaţiei Civile, Căii Ferate din Moldova, Asociaţiei Internaţionale de Transport Auto şi locţiitorilor lor, precum şi comandanţilor, piloţilor de nave aeriene, şefilor de tren de trafic internaţional;
k) preşedintelui Companiei de Stat "Teleradio-Moldova", directorului general al Direcţiei de Stat pentru Asigurarea Informaţională Moldpres şi adjuncţilor lor;
l) preşedintelui şi vicepreşedinţilor Federaţiei Generale a Sindicatelor din Republica Moldova;
[Alin.5 art.2 introdus prin Legea nr.1568-XIII din 26.02.98]
m) preşedintelui, vicepreşedinţilor şi directorului general executiv al Confederaţiei Naţionale a Patronatului din Republica Moldova;
[Art.2 al.5 lit.m) introdusă prin LP342 din 24.07.03, MO170/08.08.03 art. 717]
n) funcţionarilor Direcţiei principale Agent guvernamental din cadrul Ministerului Justiţiei, cu excepţia personalului tehnic.
[Art.2 al.(5) lit.n) introdusă prin LP335/16.12.05, MO1/06.01.06 art.22]
[Art.2 al.(6) exclus prin LP252-XV din 09.07.04, MO131/31.07.04 art.692, al.(7)-(12) devin (6)-(11), în vioare de la 01.09.04]
(6) Documentul de călătorie se eliberează persoanelor cărora li s-a acordat statutul de refugiat sau protecţie umanitară, indiferent de vîrstă, pentru ieşire şi intrare în Republica Moldova. Denumirea documentului de călătorie se indică în limbile moldovenească, rusă şi engleză.
[Art.2 al.(6) modificat prin LP266 -XVI din 07.12.07, MO203-206/28.12.07 art.790]
[Art.2 al.(7) introdus prin LP447 din 13.11.03, MO244-247/12.12.03 art.974, al.(7)-(10) devin (8)-(11), în vigoare 13.02.04]
[Al.(7)-(10) devin (8)-(11) prin LP447 din 13.11.03, MO244-247/12.12.03 de la 13.02.04]
(7) Paşapoartele de orice fel şi documentele de călătorie conţin următoarele date:
a) numărul şi seria;
b) denumirea statului care a eliberat paşaportul, documentul de călătorie
REPUBLIQUE DE MOLDOVA;
c) codul statului care a eliberat paşaportul, documentul de călătorie MDA;
d) codurile şi denumirile actelor:
PA - PAŞAPORT
(cu copertă de culoare albastră);
PD - PAŞAPORT DIPLOMATIC
(cu copertă de culoare neagră);
PS - PAŞAPORT DE SERVICIU
(cu copertă de culoare verde);
PC - PAŞAPORT PENTRU PERSOANE FĂRĂ CETĂŢENIE (APATRIZI)
PASSPORT FOR PERSONS WITHOUT CITIZENSHIP
PASSEPORT POUR PERSONNES SANS NAŢIONALITE
(cu copertă de culoare roşie);
PT - DOCUMENT DE CĂLĂTORIE (Convenţia cu privire la statutul refugiaţilor din 28 iulie 1951)
ПРOЕЗДНOЙ ДOКУМЕНТ (Кoнвенция o статусе беженцев oт 28 июля 1951 года)
TRAVEL DOCUMENT (Convention relating to the Refugee Status of 28 July 1951)
(cu copertă de culoare maro); PH - DOCUMENT DE CĂLĂTORIE (protecţie umanitară) ПРOЕЗДНOЙ ДOКУМЕНТ (гуманитарная защита) TRAVEL DOCUMENT (humanitarian protection) (cu copertă de culoare sură);”
[Art.2 al.(7) lit.d) modificată prin LP266 -XVI din 07.12.07, MO203-206/28.12.07 art.790]
e) fotografia, care permite identificarea titularului;[Art.2 al.(7) lit.e) în redacţia LP309 din 01.12.05, MO176/30.12.05 art.871]
f) semnătura personală a titularului (reprezentantului legal), excepţie făcînd minorii în vîrstă de pînă la 10 ani; [Art.2 al.(7) lit.f) modificată prin LP252-XV din 09.07.04, MO131/31.07.04 art.692, în vigoare 01.09.04]
g) numele de familie;
h) prenumele;
i) naţionalitatea (cetăţenia). Aceste date nu se indică în documentul de călătorie;
j) data naşterii;
k) numărul de identificare;
l) sexul;
m) locul naşterii;
n) data eliberării;
o) denumirea instituţiei care a eliberat paşaportul, documentul de călătorie;
p) termenul de valabilitate a paşaportului, documentului de călătorie;
r) datele biometrice (grupa sanguină, statura, culoarea ochilor).
[Art.2 al.(7) lit.r) în redacţia LP309 din 01.12.05, MO176/30.12.05 art.871]
(8) La solicitarea persoanelor pot fi eliberate paşapoarte (documente de călătorie) ce vor conţine date biometrice suplimentare (amprente digitale, fotografie digitală).
[Art.2 al.(8) introdus prin LP309 din 01.12.05, MO176/30.12.05 art.871, în vigoare 01.04.06, al.(8)-(11) devin (9)-(12)]
(9)Toate tipurile de paşapoarte şi documentele de călătorie se completează în limba de stat şi în limba engleză.
(10) În toate tipurile de paşapoarte, excepţie făcînd cele de serviciu şi în documentele de călătorie se înscriu copiii titularului care nu au împlinit vîrsta de 16 ani şi se plasează fotografiile acestora.
(11) Paşapoartele se eliberează pe un termen de 10 ani, iar copiilor în vîrstă de pînă la 16 ani - pe un termen de 5 ani.
[Art.2 al.(10)-(11) modificate prin LP309 din 01.12.05, MO176/30.12.05 art.871]
(12) Documentul de călătorie pentru refugiaţi se eliberează pe un termen de pînă la 2 ani, dar nu va depăşi termenul de valabilitate al buletinului de identitate. Documentul de călătorie pentru beneficiarii de protecţie umanitară se eliberează pe un termen de un an.
[Art.2 al.(12) în redacţia LP266 -XVI din 07.12.07, MO203-206/28.12.07 art.790]
[Art.2 al.(8) modificat prin LP447 din 13.11.03, MO244-247/12.12.03 de la 13.02.04]
Articolul 3.Buletinele de identitate. Permisul de şedere
(1) Buletinul de identitate al cetăţeanului Republicii Moldova se eliberează cetăţenilor de la momentul naşterii pentru întrebuinţare pe teritoriul republicii sau peste hotarele ei, în conformitate cu acordurile internaţionale.
(2) Buletinul de identitate pentru apatrizi se eliberează apatrizilor care domiciliază permanent în Republica Moldova pentru întrebuinţare pe teritoriul republicii.
(3) Buletinul de identitate pentru refugiaţi se eliberează persoanelor cărora li s-a acordat statutul de refugiat, indiferent de vîrstă, pentru întrebuinţare pe teritoriul Republicii Moldova. Denumirea buletinului de identitate pentru refugiaţi se indică în limbile moldovenească, rusă şi engleză.
[Art.3 al.(3) introdus prin LP447 din 13.11.03, MO244-247/12.12.03 art.974, al.(3)-(9) devin (4)-(10), în vigoare 13.02.04]
(3 1) Buletinul de identitate pentru beneficiarii de protecţie umanitară se eliberează persoanelor cărora li s-a acordat protecţie umanitară, indiferent de vîrstă, pentru întrebuinţare pe teritoriul Republicii Moldova. Denumirea buletinului de identitate pentru beneficiarii de protecţie umanitară se indică în limbile moldovenească, rusă şi engleză.
[Art.3 al.(3 1) introdus prin LP266 -XVI din 07.12.07, MO203-206/28.12.07 art.790]
(4) Permisul de şedere se eliberează cetăţenilor străini care domiciliază permanent sau temporar în Republica Moldova, apatrizilor care domiciliază temporar în Republica Moldova pentru întrebuinţare pe teritoriul republicii.
(5) Buletinele de identitate de orice fel şi permisele de şedere conţin următoarele date:
a) numărul actului;
b) denumirea statului care a eliberat buletinul de identitate sau permisul de şedere
РЕСПУБЛИKА МОЛДОВА
REPUBLIC OF MOLDOVA;
c) denumirea instituţiei care a eliberat buletinul de identitate sau permisul de şedere;
CA - BULETIN DE IDENTITATE
УДОСТОВЕРЕHИЕ ЛИЧHОСТИ
CC - BULETIN DE IDENTITATE PENTRU APATRIZI
УДОСТОВЕРЕHИЕ ЛИЧHОСТИ ДЛЯ ЛИЦ БЕЗ ГРАЖДАHСТВА
IDENTITY CARD FOR STATELESS PERSONS;
RI - BULETIN DE IDENTITATE PENTRU REFUGIAŢI
УДOСТOВЕРЕНИЕ ЛИЧНOСТИ ДЛЯ БЕЖЕНЦЕВ
REFUGEE IDENTITY CARD;
[Art.3 al.(5), lit.d) subal. introdus prin LP447 din 13.11.03, MO244-247/12.12.03, în vigoare13.02.04]
IH - BULETIN DE IDENTITATE PENTRU BENEFICIARII DE PROTECŢIE UMANITARĂ
УДОСТОВЕРЕНИЕ ЛИЧНОСТИ ДЛЯ БЕНЕФИЦИАРИЕВ ГУМАНИТАРНОЙ ЗАЩИТЫ
IDENTITY CARD FOR BENEFICIARIES OF HUMANITARIAN PROTECTION;
[Art.3 al.(5), lit.d) subal. introdus prin LP266 -XVI din 07.12.07, MO203-206/28.12.07 art.790]
CE - PERMIS DE ŞEDERE
ВИД HА ЖИТЕЛЬСТВО
PERMISSION FOR RESIDANCE;
IR - PERMIS DE ŞEDERE PENTRU CETĂŢENI STRĂINI
ВИД НА ЖИТЕЛЬСТВO ДЛЯ ИНOСТРАННЫХ ГРАЖДАН
RESIDENCE PERMIT FOR FOREIGN CITIZENS (temporary);
IC - PERMIS DE ŞEDERE PENTRU APATRIZI (provizoriu)
ВИД НА ЖИТЕЛЬСТВО ДЛЯ ЛИЦ БЕЗ ГРАЖДАНСТВА
STATELESS PERSONS RESIDENCE PERMIT (temporary);
[Art.3 al.(5) lit.d) subal. introdus prin L447/13.11.03, MO244-247/12.12.03 de la 13.02.04]
e) fotografia, care permite identificarea titularului;
[Art.3 al.(5) lit.e) în redacţia LP309/01.12.05, MO176/30.12.05 art.871]
f) semnătura persoanlă a tituarului (reprezentantului legal);
i) naţionalitatea (cetăţenia). Aceste date nu se indică în buletinul de identitate pentru refugiaţi şi în buletinul de identitate pentru beneficiarii de protecţie umanitară”;
[Art.3 al.(5), lit.e) modificată prin LP266 -XVI din 07.12.07, MO203-206/28.12.07 art.790]
[Art.3 al.(5), lit.i) modificat prin LP447 din 13.11.03, MO244-247/12.12.03 de la 13.0.04]
o) denumirea instituţiei care a eliberat actul;
p) termenul de valabilitate a actului;
r) numărul şi data eliberării autorizaţiei de domiciliere;
s) datele biometrice (grupa sanguină, statura, culoarea ochilor);
t) date auxiliare.
u) date privind identitatea persoanei (în buletinele de identitate pentru refugiaţi şi pentru beneficiarii de protecţie umanitară).
[Art.3 al.(5) lit.u) modificată prin LP266 -XVI din 07.12.07, MO203-206/28.12.07 art.790]
[Art.3 al.(5) lit.u) introdus prin L4P47 din 13.11.03, MO244-247/12.12.03 de la 13.02.04]
(6) Buletinele de identitate se completează în limba de stat, în limbile rusă şi engleză, cu excepţia buletinului de identitate pentru refugiaţi şi buletinului de identitate pentru beneficiarii de protecţie umanitară, care se completează numai în limba de stat.
[Art.3 al.(6) modificat prin LP266 -XVI din 07.12.07, MO203-206/28.12.07 art.790]
[Art.3 al.(6) modificat prin LP447 din 13.11.03, MO244-247/12.12.03 de la 13.02.04]
(7) La întocmirea buletinelor de identitate în limba rusă, la cerinţa persoanei care aparţine unei minorităţi naţionale se indică patronimicul în conformitate cu normele limbii sale materne.
(8) Dacă în limba maternă a titularului buletinului de identitate se foloseşte un alt caracter decît cel latin, atunci la redarea numelui şi a prenumelui în limba moldovenească şi engleză ortografierea se face conform normelor gramaticale ale limbii moldoveneşti de transliterare a numelor străine.
[Alin. (6) şi (7) introduse prin Legea nr.960-XIII din 24.07.96]
(9) În buletinele de identitate cu termen de valabilitate de la naştere pînă la 10 ani nu sînt necesare fotografia şi semnătura personală a titularului.
(10) Buletinele de identitate se eliberează pe termen de valabilitate:
a) de la naştere pînă la 10 ani;
b) de la 10 pînă la 16 ani;
c) de la 16 pînă la 25 ani;
d) de la 25 pînă la 45 ani;
e) de la 45 - pe viaţă.
(11) Buletinele de identitate pentru refugiaţi se eliberează pe un termen de 5 ani.
[Art.3 al.(11) introdus prin LP447 din 13.11.03, MO244-247/12.12.03, al.(10)-(12) devin (12)-(14), în vigoare13.02.04]
(11 1) Buletinele de identitate pentru beneficiarii de protecţie umanitară se eliberează pe termen de un an.
[Art.6 al.(11 1) modificat prin LP266 -XVI din 07.12.07, MO203-206/28.12.07 art.790]
(12) Permisul de şedere pentru cetăţenii străini care domiciliează permanent în Republica Moldova poate fi eliberat pe un termen de pînă la 10 ani, dar nu mai mare decît termenul de valabilitate a paşaportului naţional. Pentru cetăţenii străini şi apatrizii care domiciliază temporar în Republica Moldova permisul de şedere se eliberează pe un termen de pînă la 1 an, cu excepţia cetăţenilor străini sosiţi în Republica Moldova la studii în instituţiile de învăţămînt de stat în baza trataelor internaţionale la care Republica Moldova este parte, pentru pentru care permisul de şedere se eliberează pe întreaga perioadă de studii, cu condiţia reconfirmării anuale în organele de resort a aflării acestora la studii în Republica Moldova.
[Art.3 al. (10) introdus prin LP1452 din 08.11.02, MO169/12.12.02 art.1284]
(13) Permisele de şedere se eliberează fondatorului întreprinderii cu investiţii străine de cel puţin 500 mii dolari S.U.A. şi persoanelor cu funcţii de conducere din cadrul acestei întreprinderi (conducătorului şi adjuncţilor săi), sosiţi pentru un anumit timp în Republica Moldova, pe un termen cerut de solicitant, dar nu mai mare de 5 ani, în temeiul autorizaţiei de încadrare în cîmpul muncii.
[Art.3 al. (11) în redacţia LP564 din 19.10.01, MO141/22.11.2001 art. 1097]
(14) În permisele de şedere pentru cetăţenii străini care domiciliază temporar în Republica Moldova se indică suplimentar:
a) scopul şederii;
b) instituţia, organizaţia sau persoana gazdă;
c) adresa;
d) categoria şi numărul permisului de conducere;
e) marca şi numărul de înmatriculare al automobilului.
[În redacţia Legii nr.960-XIII din 24.07.96]
MODUL DE ELIBERARE ŞI DE RIDICARE
A ACTELOR DE IDENTITATE
Articolul 4.Modul de eliberare a actelor de identitate
(1) Actele de identitate se eliberează de către organele competente desemnate de Guvern, conform cererii motivate a solicitantului în baza documentelor prevăzute de lege.
(2) Titularii achită în mod legal costul actelor de identitate şi cheltuielile ce ţin de operaţiunile de eliberare a acestora.
(3) La perfectarea actelor de identitate organul competent este în drept să ceară date suplimentare privind titularul.
(4)Actul de identitate se înmînează personal titularului sau reprezentantului lui legal.
[Art.4 al.(5) exclus prin LP252-XV din 09.07.04, MO131/31.07.04 art.692, în vigoare 01.09.04]
Articolul 5.Actele de identitate nevalabile
Se consideră nevalabile actele de identitate:
a) cu ajutorul cărora nu poate fi indentificat titularul;
b) modificate nelegitim sau cele ce urmează a fi modificate;
c) în care lipsesc unele date reglementate legal sau care nu corespund adevărului;
d) al căror termen de valabilitate a exprirat;
e) ce nu corespund statutului juridic al titularului.
Articolul 6.Ridicarea actelor de identitate
(1) Actele de identitate nevalabile sînt ridicate de către organele competente, în condiţiile legii.
(2)În cazul în care în posesia unei persoane se află mai multe acte de identitate de acelaşi fel, ele se ridică cu excepţia celui valabil.
(3) Cetăţenii Republicii Moldova, în baza cererii personale depuse în scris, pot obţine două paşapoarte valabile ale cetăţeanului Republicii Moldova, cu condiţia că datele titularului din acestea vor fi identice.
[Art.6 al.(3) introdus prin LP309 din 01.12.05, MO176/30.12.05 art.871]
OBLIGAŢIUNI ŞI RESPONSABILITĂŢI
Articolul 7.Obligaţiunea de a deţine buletine de identitate
Cetăţenii Republicii Moldova şi apatrizii care domiciliază permanent în Republica Moldova sînt obligaţi să deţină de la naştere buletine de identitate, iar refugiaţii şi beneficiarii de protecţie umanitară, în termen de 10 zile de la acordarea statutului de refugiat protecţiei umanitare, sînt obligaţi să obţină buletine de identitate sau să le deţină de la naştere.
[Art.7 modificat prin LP266 -XVI din 07.12.07, MO203-206/28.12.07 art.790]
[Art.7 modificat prin LP447 din 13.11.03, MO244-247/12.12.03 art.974 de la 13.02.04]
Articolul 8.Obligaţiunile titularului de acte
Titularul de acte este obligat:
a) să prezinte persoanelor oficiale din organele competente, la cerere, actul de identitate;
b) odată cu primirea actului de identitate nou, să-l predea pe cel vechi;
c) să comunice fără întîrziere organelor competente despre pierderea sau găsirea actului de identitate.
Articolul 9.Răspunderea pentru încălcarea prezentei legi
(1)Se consideră încălcare a prezentei legi:
a) transmiterea către altă persoană a paşaportului sau a altui act de identitate ori a unei părţi a acestuia în scopul comiterii de acţiuni ilegale;
b) sustragerea, distrugerea, deteriorarea sau dosirea actelor de identitate;
c) falsificarea, vînzarea sau întrebuinţarea actelor de identitate false;
d) nerespectarea regulilor sistemului de paşapoarte;
e) comunicarea tardivă despre pierderea sau găsirea actelor de identitate;
f) comunicarea de informaţii vădit false pentru a fi introduse în actele de identitate;
g) neprezentarea actelor de identitate la cererea persoanelor oficiale din organele competente;
h) eschivarea de la controlul actelor de identitate în timpul trecerii frontierei;
i) întrebuinţarea actelor de identitate nevalabile, inclusiv a celor găsite;
j) refuzul neîntemeiat al organelor competente de a elibera acte de identitate;
k) faptul premeditat ce a produs scoaterea din uz a Registrului de stat al populaţiei;
l) extragerea nelegală a datelor despre titularii actelor de identitate din banca de date.
(2) Aceste şi alte încălcări ale prezentei legi atrag după sine răspundere în conformitate cu legislaţia în vigoare.
PREŞEDINTELE PARLAMENTULUI Petru LUCINSCHI
Chişinău, 9 noiembrie 1994.
Nr. 273-XIII.

References: Articolul 1

Articolul 2

Articolul 3

Articolul 4

Articolul 5

Articolul 6

Articolul 7

Articolul 8

Articolul 9